2018-10-26 17:52:44
To Πανεπιστήμιο Λευκωσίας συμμετέχει σε πανευρωπαϊκή έρευνα
Για τους Εργοδότες στον Τομέα του Αθλητισμού και της Φυσικής Δραστηριότητας
Το Πανεπιστήμιο Λευκωσίας, ως εταίρος στο Ευρωπαϊκό Παρατηρητήριο Αθλητισμού και Απασχόλησης (EOSE), συμμετέχει στην πολύ σημαντική Πανευρωπαϊκή Έρευνα που διεξάγεται για τους Εργοδότες στον Τομέα του Αθλητισμού και της Φυσικής Δραστηριότητας. Το έργο φιλοδοξεί να ανασχηματίσει τη μελλοντική δομή του ανθρώπινου δυναμικού στον τομέα του Αθλητισμού. Στο έργο συμμετέχουν 18 Εθνικοί Εταίροι από κράτη μέλη της ΕΕ, καθώς και 5 Ευρωπαϊκά Δίχτυα.
Στόχος του έργου είναι η βελτίωση της προσφοράς δεξιοτήτων στον Τομέα. Οι απόψεις των εργοδοτών, είναι ζωτικής σημασίας για την επιτυχία του έργου και τα αποτελέσματα της έρευνας θα χρησιμοποιηθούν για την ενημέρωση όσων εμπλέκονται στον τομέα με:
28 εθνικές εκθέσεις και σχέδια δράσης για τον αθλητικό τομέα – ένα για κάθε κράτος- μέλος της ΕΕ,
Την πρώτη πανευρωπαϊκή ανάλυση της απασχόλησης και των δεξιοτήτων σε ολόκληρο τον τομέα και
Την πρώτη σύνοδο κορυφής της ΕΕ για τις δεξιότητες στον τομέα του αθλητισμού, που θα διοργανωθεί το 2019.
Η έρευνα αποτελεί τη δεύτερη φάση του έργου. Στην πρώτη φάση συλλέχθηκαν στατιστικά στοιχεία γενικότερα για τη συμβολή του τομέα του αθλητισμού στην οικονομία, τόσο σε εθνικό επίπεδο για το κάθε κράτος –μέλος της ΕΕ, όσο και στην οικονομία της Ευρωπαϊκής Ένωσης στην ολότητα της. Τα στοιχεία αυτά θα επικαιροποιούνται καθ’ όλη τη διάρκεια του έργου και θα συνδυαστούν με τα αποτελέσματα της δεύτερης φάσης που είναι η μελέτη των απόψεων των εργοδοτών.
Μέσα από το έργο αναμένεται να παραχθούν σημαντικά δεδομένα που θα
επηρεάσουν την παροχή εκπαίδευσης και κατάρτισης έτσι ώστε να διασφαλίζουν ότι ο Αθλητικός τομέας διαθέτει το εξειδικευμένο εργατικό δυναμικό των επαγγελματιών και εθελοντών που χρειάζεται για να επιτύχει και
να συμβάλουν στη διαμόρφωση της απασχόλησης και της παροχής συμβουλών σταδιοδρομίας.
Η ερευνητική ομάδα του Πανεπιστημίου Λευκωσίας υπό την καθοδήγηση του Προέδρου του Συμβουλίου καθηγητή Νίκου Καρτακούλλη ευχαριστεί εκ των προτέρων όλους τους εργοδότες του αθλητικού τομέα που αποδέχονται να συμμετάσχουν στην έρευνα.
Στις επόμενες 2 εβδομάδες, όσοι από τους εργοδότες δεν έχουν λάβει σχετική ηλεκτρονική πρόσκληση για να συμμετάσχουν στην έρευνα, αλλά ενδιαφέρονται να εκφράσουν τις απόψεις τους, μπορούν να επικοινωνήσουν ηλεκτρονικά με την υπεύθυνη της έρευνας για την Κύπρο Χριστίνα Λοΐζου, στο email loizou.c@unic.ac.cy, έτσι ώστε να τους αποσταλεί ο σχετικός σύνδεσμος για συμπλήρωση του ερωτηματολογίου.